**Materská škola**

 **Svrčinovec č.856**

**Školský výchovno-vzdelávací program**

**„Chráňme si našu Zem“**

**ISCED 0**

 **Mgr.Alžbeta Padychová**

 **riaditeľka materskej školy**

**Svrčinovec, 1.9.2011**

Motto: **Právo na šťastné detstvo má každé dieťa**

Vzdelávací program: „Chráňme si našu Zem“

Stupeň vzdelania: ISCED 0

Dĺžka štúdia: 1 až 3 roky

Vyučovací jazyk: slovenský

Študijná forma: denná

Druh školy: obecná materská škola

Zriaďovateľ: Obec Svrčinovec

Názov: Obec Svrčinovec

Adresa: Svrčinovec č.858, 023 12 Svrčinovec

Predkladateľ: Materská škola

Adresa: Svrčinovec č.856, 023 12 Svrčinovec

IČO: 379 04 591

DIČ:

Riaditeľ školy: Mgr.Alžbeta Padychová

Koordinátor pre tvorbu ŠVP: Iveta Cyprichová

Členovia tvorivého tímu : Štefánia Lašová, Veronika Karpitová,

 Marta Strýčková, Jaroslava Fefková,

 Miroslava Švancárová, Martina Petríková

Dátum prerokovania ŠKVP v pedagogickej rade: 24.08.2011

Dátum prerokovania ŠKVP v rade školy: 25.08.2009

Dátum vydania ŠKVP: 01.09.2011

**Školský vzdelávací program obsahuje:**

**1 Ciele a poslanie výchovy a vzdelávania**

* 1. Cieľ Štátneho vzdelávacieho programu

1.2 Vymedzenie vlastných cieľov a poslania výchovy a vzdelávania

**2**. **Stupeň vzdelania**

**3. Vlastné zameranie školy**

3.1 Ciele vo vzťahu k deťom

3.2 Ciele vo vzťahu k pedagogickým zamestnancom

3.3 Zabezpečenie výchovy a vzdelávania pre deti so špeciálnymi potrebami

3.4 Charakteristika materskej školy

3.5 Charakteristika a organizácia predprimárneho vzdelávania

3.6 Organizácia prijímacieho konania

**4.** **Profil absolventa**

**5.** **Dĺžka dochádzky a formy výchovy a vzdelávania**

5.1 Organizačné usporiadanie denných činností

**6.** **Učebné osnovy / obsahové celky /**

6.1 Obsahové celky ŠkVP „Chráňme si našu Zem“

6.2 Ciele enviromentálnej výchovy

**7.** **Vyučovací jazyk**

**8. Spôsob, podmienky ukončovania výchovy a vzdelávania a vydávanie**

 **dokladu o získanom vzdelaní**

**9. Personálne zabezpečenie**

**10. Priestorové a materiálno – technické podmienky školy**

**11. Podmienky na zabezpečenie bezpečnosti ochrany zdravia pri**

 **výchove a vzdelávaní**

**12.** **Vnútorný systém kontroly a hodnotenia detí**

12.1 Vnútorný systém kontroly a hodnotenia zamestnancov školy.

**13.** **Požiadavky na kontinuálne vzdelávanie pedagogických**

 **zamestnancov.**

**14. Spolupráca s rodičmi a inými subjektmi.**

**1 Ciele a poslanie výchovy a vzdelávania**

***Neotvárajme deťom dvere, ale pomôžme im nájsť ten správny kľúč, aby si ich dokázali otvoriť sami.***

 Východiskom pre vytvorenie školského vzdelávacieho programu (ŠKVP) je Štátny vzdelávací program (ŠTVP), ktorý vymedzuje všeobecné ciele materskej školy, kľúčové kompetencie vo vyváženom rozvoji osobnosti dieťaťa a rámcový obsah vzdelávania v materskej škole.

* 1. **Cieľ Štátneho vzdelávacieho programu**

 Hlavným cieľom predprimárneho vzdelávania je dosiahnuť optimálnu perceptuálno-motorickú, kognitívnu a citovo-sociálnu úroveň ako základ pripravenosti na školské vzdelávanie a na život v spoločnosti. Východiskom je jedinečnosť dieťaťa, aktívne učenie a začleňovanie do skupiny a kolektívu.

všeľudské etické hodnoty.

**Cieľmi predprimárneho vzdelávania sú:**

* Napĺňať potrebu dieťaťa sociálneho kontaktu s rovesníkmi
* Uľahčiť dieťaťu plynulú adaptáciu na zmenené prostredie (na materskú i základnú školu)
* Podporiť vzťah dieťaťa k poznávaniu a učeniu hrou
* Rozvíjať cieľavedome, systematicky a v tvorivej atmosfére osobnosť dieťaťa v psychomotorickej, poznávacej, sociálnej, emocionálnej a morálnej oblasti
* Prihliadať na rôzne sociokultúrne a socioekonomické zázemie dieťaťa
* Uplatňovať a chrániť práva dieťaťa v spolupráci s rodinou, zriaďovateľom a inými inštitúciami (pri zachovaní etického princípu spolupráce) s rešpektovaním potrieb dieťaťa.
* Získavať dôveru rodičov v individuálnom výchovnom poradenstve a upriamiť ich pozornosť na pozitívne prejavy v správaní sa svojho dieťaťa a v prípade potreby ich nasmerovať na ďalšie odborné poradenstvo s inými odborníkmi (pediater, logopéd, psychológ, atď.)

**Ciele výchovy a vzdelávania podľa §4 Zákona č.245/2008 Z.z.**

Cieľom výchovy a vzdelávania je umožniť dieťaťu alebo žiakovi

a, získať vzdelanie podľa tohto

b)získať kompetencie, a to najmä v oblasti komunikačných schopností, ústnych

spôsobilostí a písomných spôsobilostí, využívania informačno-komunikačných

technológií, komunikácie v štátnom jazyku, materinskom jazyku a cudzom jazyku, matematickej gramotnosti, a kompetencie v oblasti technických prírodných vied a technológií, k celoživotnému učeniu, sociálne kompetencie a občianske kompetencie, podnikateľské schopnosti a kultúrne kompetencie,

c) ovládať anglický jazyk a aspoň jeden ďalší cudzí jazyk a vedieť ich používať,

d) naučiť sa správne identifikovať a analyzovať problémy a navrhovať ich riešenia a vedieť ich riešiť,

e) rozvíjať manuálne zručnosti, tvorivé, umelecké psychomotorické schopnosti, aktuálne poznatky a pracovať s nimi na praktických cvičeniach v oblastiach súvisiacich s nadväzujúcim vzdelávaním alebo s aktuálnymi požiadavkami na trhu práce,

f) posilňovať úctu k rodičom a ostatným osobám, ku kultúrnym a národným hodnotám a tradíciám štátu, ktorého je občanom, k štátnemu jazyku, k materinskému jazyku a k svojej vlastnej kultúre,

g) získať a posilňovať úctu k ľudským právam a základným slobodám a zásadám ustanoveným v Dohovore o ochrane ľudských práv a základných slobôd, 5)

h) pripraviť sa na zodpovedný život v slobodnej spoločnosti, v duchu porozumenia a znášanlivosti, rovnosti muža a ženy, priateľstva medzi národmi, národnostnými a etnickými skupinami a náboženskej tolerancie,

i) naučiť sa rozvíjať a kultivovať svoju osobnosť a celoživotne sa vzdelávať, pracovať v skupine a preberať na seba zodpovednosť,

j) naučiť sa kontrolovať a regulovať svoje správanie, starať sa a chrániť svoje zdravie vrátane zdravej výživy a životné prostredie a rešpektovať všeľudské etické hodnoty,

k) získať všetky informácie o právach dieťaťa a spôsobilosť na ich uplatňovanie.

**Predprimárne vzdelávanie pomáha dieťaťu:**

* Posilňovať úctu k rodičom, ku kultúrnym a národným hodnotám a tradíciám štátu, k materinskému jazyku, k štátnemu jazyku a k svojej vlastnej kultúre
* Získať a posilňovať úctu k ľudským právam a základným slobodám
* Pripraviť sa na život v slobodnej spoločnosti v duchu porozumenia, znášanlivosti, tolerancie, rovností pohlaví a priateľstva medzi národmi, národnostnými a etnickými skupinami a cirkvami a náboženskými spoločenstvami
* Naučiť sa rozvíjať a kultivovať svoju osobnosť, pripraviť sa na celoživotné vzdelávanie
* Naučiť sa kooperovať v skupine, kolektíve a preberať na seba primeranú zodpovednosť
* Naučiť sa chrániť svoje zdravie vrátane využitia zdravej výživy a chrániť životné prostredie
* Naučiť sa rešpektovať všeľudské etické hodnoty

Naplnenie uvedených cieľov predpokladá priaznivú výchovno – vzdelávaciu klímu **s dôrazom na rozvoj tvorivosti pred pamäťovým učením**, v ktorej sa realizuje učenie hrou. Dôležité je pozitívne emocionálne prežívanie dieťaťa.

* 1. **Vymedzenie vlastných cieľov a poslania výchovy a vzdelávania**

***Cieľom našej materskej školy je rozvíjať a podporovať zdravé sebavedomie a sebaistotu detí, rozvíjať a podporovať jedinečnosť detí.***

 Názov vzdelávacieho programu obsahuje hlavnú myšlienku, ktorú sme si zvolili pre výchovno – vzdelávaciu činnosť pre ďalšie roky.

Každé dieťa je jedinečná bytosť schopná pozitívneho vývoja. Chceme, aby v našej materskej škole každé dieťa mohlo zažiť pocit úspechu a šťastia. Chceme stavať na princípoch humanizácie výchovy a vzdelávania, práve na rozvoji vlastnej individuality v súlade s Dohovorom o právach dieťaťa.

Našim cieľom je :

* vštepovať deťom úctu k národným a regionálnym tradíciám,
* výchova základov k zdravému životnému štýlu a zodpovednosti za

 svoje zdravie

* environmentálna výchova – viesť deti k tvorbe a ochrane životného

 prostredia

* podpora zdravého telesného vývoja vplyvom pohybových aktivít
* podporovať vzťah detí k poznávaniu a učeniu hrou
* socializácia dieťaťa, kooperácia v skupine
* položiť základ rešpektovania všeľudských etických hodnôt
* dosiahnuť školskú pripravenosť a získať základy pre rozvíjanie schopnosti učiť sa a vzdelávať sa po celý život.

Našim princípom je :

* napomáhať všestrannému rozvoju osobnosti zverených detí, uspokojovať ich potreby a utvárať podmienky na realizáciu vývinových možností a predpokladov ako základu na ich prosperitu v ďalšom živote.
* pripraviť pre deti obsažný, zaujímavý, príťažlivý program, mnohoraké činnosti bohaté na kontakty s rovesníkmi i dospelými.
* pedagóg prijíma rolu partnera, pomocníka a organizátora, bez neprimeranej autoritatívnosti, pristupuje k dieťaťu ako k osobnosti s bohatými rozvojovými možnosťami, individuálnymi potrebami a špecifickými zvláštnosťami. Stavia na pozitívnej motivácii a dôvere v každé dieťa.
* chápať dieťa ako jedinečnú bytosť, ktorá prekonáva jedno z najvýznamnejších období svojho rozvoja.
* dať deťom možnosť prejaviť sa, spolurozhodovať, vypočuť si ich mienku, poskytnúť im informácie a podporovať ich tvorivosť a sebavyjadrovanie v rozličných oblastiach činnosti.

**2 Stupeň vzdelania**

Predprimárne vzdelanie

**3 Vlastné zameranie školy**

***Vízia školy:***

***Naša škola vedie dieťa k poznaniu sveta, láske, priateľstve a tolerancii***

Hlavným cieľom výchovno-vyučovacieho procesu je uplatňovanie tvorivo-humanistickej výchovy s dôrazom na aktivitu, samostatnosť a slobodu osobnosti dieťaťa.

Keďže cieľom výchovy a vzdelávania je slobodný, dobrý, vzdelaný, aktívny a šťastný človek, tak za najdôležitejšie v edukačnom procese považujeme akceptovať základné práva dieťaťa, formovať základy jeho mravnej výchovy v duchu demokracie, humanity a morálky a v pedagogickom prístupe klásť dôraz na rešpektovanie dieťaťa, ako osobnosti. Na tomto základe a na základe predpokladaných spomínaných návrhov zmien sme vytvorili víziu našej materskej školy.

Hlavným cieľom výchovno-vyučovacieho procesu je uplatňovanie tvorivo-humanistickej výchovy s dôrazom na aktivitu, samostatnosť a slobodu osobnosti dieťaťa.

V pedagogickom procese klásť dôraz na rozvoj komunikačných schopností detí, uplatňovať aktivizujúce metódy a formy práce venovať zvýšenú pozornosť rozvoju aktivity a tvorivosti detí, podpore sebahodnotenia a hodnotenia detí posilniť individuálny prístup k deťom, najmä k deťom s odloženou povinnou školskou dochádzkou s využitím pedagogickej diagnostiky podporovať rozvoj grafomotorických zručností oboznamovať detí s anglickým jazykom zvyšovať úroveň odborného riadenia podporovať účasť učiteliek na ďalšom vzdelávaní pedagogických zamestnancov, ktoré organizujú pedagogické centrá, vzdelávanie zamerať na problematiku pedagogickej diagnostiky, plánovania výchovno-vzdelávacej činnosti zvyšovať právneho vedomia všetkých zamestnancov MŠ

ŠKVP je dokumentom vyváženým so zameraním na všetky oblasti rozvoja dieťaťa. Keďže naša materská škola sa nachádza v blízkosti rieky a lesa, čo nám umožňuje tráviť viac času v prírode, vytvorila sa krásna symbióza medzi deťmi a všetkým čo s prírodou súvisí.

Vychádzkami, pozorovaním, a enviromentálnymi hrami chceme deti učiť vnímať krásu prírody jej rozmanitosť, bohatosť, význam pre človeka, ale predovšetkým chrániť ju a neznečisťovať.

Tento fakt nás viedol k tomu, aby sme sa profilovali v školskom vzdelávacom programe na **environmentálnu výchovu**

 Chceme byť školou reagujúcou na potreby detí, rodičov i spoločnosti, aby každé dieťa malo podmienky pre zmysluplnú činnosť, hru a aktívne získavanie poznatkov a skúseností. Obsah výchovy a vzdelávania v školskom vzdelávacom programe je spracovaný na podmienky materskej školy a detailnejšie sa konkretizuje na základe poznania aktuálnych rozvojových možností detí v triednych plánoch výchovno-vzdelávacej činnosti.

Naša obec je bohatá na ľudové tradície, a preto počas celej histórie materskej školy učiteľky učili deti ľudové zvyky piesne a tance, s ktorými vystupovali na rôznych kultúrnych podujatiach,  ktoré sú charakteristické pre našu obec. V tejto tradícii chceme naďalej pokračovať, zachovávať ľudové zvyky, piesne, riekanky, tance.

V rámci krúžkovej činnosti dlhodobo poskytujeme možnosť výučby cudzieho jazyka (anglický jazyk).

**ŠkVP rešpektuje:**

* rodinu dieťaťa
* vývinové špecifiká – vývinové zvláštnosti a osobitosti dieťaťa predškolského veku,
* možnosti, predpoklady, schopnosti, zručnosti a vedomosti detí
* individuálne potreby, schopnosti, záujmy a postoje jednotlivých detí
* prirodzenú aktivitu a radosť z experimentovania
* špecifiká predškolskej výchovy a vzdelávania,
* vzájomné integrované prepájanie jednotlivých tematických okruhov a vzdelávacích oblastí rozvoja osobnosti dieťaťa,
* činnostný, hrový charakter pedagogického procesu, vykonávaného prostredníctvom hier a edukačných aktivít,
* nutnosť cieľavedomého a systematického pozorovania, diagnostikovania, potrebu hodnotenia pedagogického procesu hodnotenie detí, učiteľov, materskej školy.

 **3.1   Ciele vo vzťahu k deťom**

* Rozvíjať integrovanú a kreatívnu osobnosť detí, ich emocionálnu inteligenciu, prosocionálne správanie a formovať u nich ušľachtilé  hodnoty, ako sú láska, úcta, rešpekt, rovnosť, bratstvo, sloboda- ale nie na úkor iných, dobrá vôľa, tolerancia, dôvera, poctivosť, čestnosť, vzájomná pomoc a spolupráca.
* Stimulovať úroveň reči dieťaťa predškolského veku stimulačným programom, rozvíjať slovnú zásobu dieťaťa, správnu výslovnosť, zdokonaľovať gramatickú správnosť hovorených prejavov a rozvíjať súvislé vyjadrovanie detí na základe závislosti jednoty myslenia a reči.

**3.2 Ciele vo vzťahu k pedagogickým zamestnancom**

* Premeniť tradičné encyklopedicko – memorovacie  a direktívno – neživotné postupy vo výchovno – vzdelávacej práci na tvorivo – humánne a poznatkovo – hodnotné s dôrazom na aktivitu a slobodu   osobnosti dieťaťa.
* Vytvárať priaznivú socio-emocionálnu klímu ako predpoklad pozitívnej stimulácie rozvoja komunikačných schopností detí.
* Uplatňovať aktivizujúce metódy a formy práce, problémové učenie, posilňovať schopnosť sebahodnotenia a hodnotenia detí.
* Vo výchove a vzdelávaní akceptovať jeho základné práva, formovať základy mravnej výchovy v duchu demokracie, humanity a morálky, vzájomnej pomoci a ohľaduplnosti bez rozdielu národnosti.
* V pedagogickom prístupe klásť dôraz na rešpektovanie dieťaťa ako osobnosti, jeho práv, ale aj rozvíjanie zmyslu pre plnenie požiadaviek, vytváranie základov osobnej zodpovednosti.
* Skvalitniť realizáciu pedagogickej diagnostiky.
* Pri výchove a vzdelávaní detí s odloženou povinnou školskou dochádzkou uplatňovať rozvíjajúce  programy zamerané najmä na rozvoj oblasti, v ktorej nedosiahli školskú zrelosť.
* Skvalitňovať spoluprácu s rodičovskou verejnosťou, obcou a inými inštitúciami.
* Zabezpečovať optimálne možnosti prístupu k deťom s poruchami správania, deťom so

 špeciálnymi výchovno – vzdelávacími potrebami.

**3.3 Zabezpečenie výchovy a vzdelávania pre deti**

 **so špeciálnymi potrebami**

 Materská škola je otvorená pre všetky deti, ktorých rodičia o to požiadajú. Sú tu vytvorené podmienky pre zaradenie detí s ľahším telesným alebo zdravotným znevýhodnením, pre deti so sociálne znevýhodneného prostredia i pre deti nadané. Materská škola dlhodobo spolupracujeme s centrom pedagogicko-psychologického poradenstva /PPP/. Pre deti so špeciálnymi potrebami, deti s odkladom povinnej školskej dochádzky a nadané deti sú vypracovávané individuálne plány rozvoja so zameraním na potrebnú oblasť, ktoré sú konzultované s odborníkmi špecialistami. Pre deti s nadaním sú v odpoludňajších hodinách pripravované podľa konkrétneho druhu nadania rozvíjajúce aktivít.

**3.4 Charakteristika materskej školy**

 Materská škola sa nachádza v centre obce Svrčinovec. Je obkolesená prekrásnou prírodou a v blízkosti tečie rieka Čerňanka. To nám umožňuje tráviť čo najviac času v prírode, a tak vytvárať krásnu symbiózu medzi deťmi a všetkým, čo s prírodou súvisí. To nás viedlo k tomu, aby sme profitovali v Školskom vzdelávacom programe na enviromentálnu výchovu.

 Materská škola je štvortriedna. Poskytuje celodennú starostlivosť deťom od 2 do 6 rokov a deťom s odloženou povinnou školskou dochádzkou. Taktiež poskytuje aj možnosť poldenného pobytu. MŠ je v prevádzke od roku 1975. Kapacita materskej školy je 90 detí. Zriaďovateľom materskej školy je od 1.7.2002 Obec Svrčinovec. Od 1.1.2004 je škola právnou subjektivitou, pod názvom Materská škola so Školskou jedálňou vo Svrčinovci a od 1.7.2007 bola zmena v názve – Materská škola Svrčinovec č.856. V súčasnosti prebieha v budove materskej školy rozsiahla rekonštrukcia.

 Prízemie predškolského zariadenia tvorí vestibul, zborovňa, trieda so šatňou a príslušnými hygienickými priestormi pre deti, stabilná spálňa, šatňa pre školníčku a upratovačku, jedáleň, kuchyňa s účelovými priestormi pre personál.

 Na poschodí sú umiestnené tri triedy pre deti, šatne a príslušné hygienické priestory. V zadnej časti poschodia je umiestnená riaditeľňa, kabinet s pomôckami, kabinet s telovýchovným náradím, v strede je dlhá chodba so schodišťom.

K materskej škole patrí školská záhrada. Po ukončení rekonštrukcie a odstránení pôvodných železných konštrukcií preliezačiek budeme budovať nové hracie zariadenie pre pohybové vyžitie detí pri pobyte vonku.

**3.5 Charakteristika a organizácia predprimárneho**

 **vzdelávania**

 Materská škola je otvorená pre všetky deti, ktorých rodičia o to požiadajú. Do materskej školy sú zaraďované deti spravidla od 3 do 6 rokov na základe žiadosti rodičov, a deti s odloženou povinnou školskou dochádzkou (OPŠD). Pokiaľ to kapacita materskej školy dovoľuje, do materskej školy sú prijaté aj deti od dvoch rokov. Väčšina dochádzajúcich detí je z blízkeho okolia. Do tried zaraďujeme deti spravidla rovnakého veku. Deti, ktoré majú v nasledujúcom roku začať plniť povinnú školskú dochádzku zaraďujeme do samostatnej triedy. Pre deti sú v rámci výchovno-vzdelávacej činnosti pripravované výlety a exkurzie, športové aktivity , súťaže a krúžkové činnosti v odpoludňajších hodinách. Tieto činnosti organizujeme po dohode so zriaďovateľom a súhlasom zákonitých zástupcov detí. Výchova a vzdelávanie sa uskutočňuje celodennou alebo poldennou zväčša niekoľkoročnou dochádzkou do materskej školy.

**3.6 Organizácia prijímacieho konania**

 Na predprimárne vzdelávanie v materskej škole sa prijíma spravidla dieťa od troch do šiestich rokov jeho veku, výnimočne, ak je voľná kapacita, možno prijať dieťa od dvoch rokov veku. Na predprimárne vzdelávanie sa prednostne prijíma dieťa, ktoré dovŕšilo piaty rok veku, dieťa s odloženým začiatkom plnenia povinnej školskej dochádzky a dieťa s dodatočne odloženým začiatkom plnenia povinnej školskej dochádzky.

Zápis do materskej školy k začiatku školského roka sa uskutočňuje na základe vyhlášky Ministerstva školstva SR č.306/2008 Z .z. o materských školách v čase od 15.2. do 15.3. Termín zápisu zverejní riaditeľka materskej školy na budove materskej školy a inom verejne prístupnom mieste / web. stránka obce, vyhlásením do miestneho rozhlasu/.

Do materskej školy sa prijímajú deti na základe písomnej žiadosti rodiča /zákonného zástupcu. Pokiaľ je voľná kapacita, deti je možne prijať aj v priebehu školského roka.

O prijatí dieťaťa do materskej školy rozhoduje riaditeľka školy podľa §5 ods.13 písm.a) zákona č.596/2003 Z.z. o štátnej správe v školstve a školskej samospráve a o zmene a doplnení niektorých zákonov.

Pri prijímaní detí do materskej školy sa postupuje v zmysle §3 vyhlášky Ministerstva školstva SR č.306/2008 Z.z. o materskej škole.

Do materskej školy sa prijímajú deti na základe žiadosti zákonného zástupcu, môžu sa prijímať aj deti so špeciálnymi výchovno – vzdelávacími potrebami , vo veku spravidla od troch do šiestich rokov, deti s odloženou povinnou školskou dochádzkou a s dodatočne odloženou povinnou školskou dochádzkou. Deti po dovŕšení dvoch rokov veku môžu byť prijaté, ak sú vytvorené vhodné materiálne, personálne a iné potrebné podmienky.

Miesto a čas podávania žiadosti pre školský rok zverejní riaditeľka po dohode so zriaďovateľom na budove materskej školy a inom dostupnom mieste spravidla od 15.februára do 15.marca. Riaditeľka spolu s miestom a termínom zverejní aj podmienky prijímania detí do materskej školy. Prednostne sa prijímajú deti, ktoré dovŕšili piaty rok veku, deti s odloženou povinnou školskou dochádzkou a s dodatočne odloženou povinnou školskou dochádzkou. Ostatné podmienky prijímania detí určí riaditeľka školy po prerokovaní s pedagogickou radou školy zverejní na viditeľnom mieste.

Deti sa prijímajú do materskej školy na základe písomnej žiadosti zákonného zástupcu. **Žiadosť si zákonný zástupca prevezme v MŠ a predloží riaditeľke spolu s potvrdením o zdravotnom stave dieťaťa od všeobecného lekára pre deti a dorast.**

Ak ide o dieťa so špeciálnymi výchovno – vzdelávacími potrebami, zákonný zástupca predloží okrem žiadosti a potvrdenia o zdravotnom stave dieťaťa aj vyjadrenie príslušného zariadenia výchovného poradenstva a prevencie.

Dieťa nemusí chodiť do materskej školy v mieste bydliska. Zákonný zástupca ho môže zapísať do materskej školy, ktorú si vyberie.

Písomné **rozhodnutie o prijatí** alebo **neprijatí** dieťaťa do materskej školy k začiatku školského roka vydá riaditeľka spravidla **do 30. apríla.**

**Rozhodnutie o odklade povinnej školskej dochádzky** dieťaťa predloží zákonný zástupca riaditeľke **do 15. apríla.**

Písomné rozhodnutie o prijatí dieťaťa počas školského roka vydá riaditeľka do 30 dní odo dňa podania žiadosti. V rozhodnutí o prijatí môže riaditeľka určiť adaptačný alebo diagnostický pobyt dieťaťa v materskej škole, ktorý nesmie byť dlhší ako tri mesiace.

V prípade zníženej adaptačnej schopnosti dieťaťa a v záujme zdravého vývinu môže riaditeľka po prerokovaní so zákonným zástupcom rozhodnúť o prerušení dochádzky dieťaťa do materskej školy (na dohodnutý čas) alebo o ukončení tejto dochádzky, a to na základe písomnej žiadosti zákonného zástupcu. Z dôvodu neuhradenia príspevku v zmysle Všeobecne záväzného nariadenia obce Svrčinovec č.2 a č.3 zo 14.8.2008 o určení príspevkov od zákonných zástupcov detí na čiastočnú úhradu výdavkov v materskej škole a školskej jedálne pri materskej škole môže riaditeľka po predchádzajúcom upozornení zákonného zástupcu rozhodnúť o ukončení dochádzky dieťaťa do materskej školy.

Predprimárne vzdelanie získa dieťa absolvovaním posledného ročníka vzdelávacieho odboru vzdelávania v materskej škole. Dokladom o získanom stupni vzdelania je **osvedčenie** o absolvovaní predprimárneho vzdelávania.

**4 Profil absolventa**

***Ak mi niečo vysvetlíš- zabudnem, ak mi to ukážeš –zapamätám si, ale ak to urobím – pochopím.***

 ***Čínske príslovie***

Predprimárne vzdelávanie položí základy vnímania a poznávania prírodných a spoločenských vied, zabezpečí rozvoj fyzickej a pohybovej stránky, povedomie zdravia a rozvoj osobnosti dieťaťa prostredníctvom kultúry a umenia, pričom bázou je realita dieťaťa.

* Absolvent predprimárneho vzdelávania získa poznatky a schopnosti, ktoré majú význam vo vzťahu k propedeutike kultúrnej, čitateľskej, matematickej a prírodovednej gramotnosti.
* Absolvent predprimárneho vzdelávania získa poznatky a schopnosti k ochrane životného prostredia.
* Absolvent predprimárneho vzdelania je pripravený na vstup do primárneho vzdelávania v základnej škole a na ďalší aktívny život v spoločnosti.

Na získanie profilu absolventa predprimárneho vzdelania je potrebné, aby dieťa dosiahlo v závere predškolského veku elementárne základy kľúčových kompetencií. Vzhľadom na vývinové špecifiká predškolského veku sú medzi kompetencie zaradené aj **psychomotorické kompetencie**. **Spoločenské** **a** **občianske kompetencie** sú integrované do osobnostných (intrapersonálnych) a sociálnych (interpersonálnych) kompetencií.

**V materskej škole sa rozvíjajú tieto kompetencie:**

1. Psychomotorické kompetencie
2. Osobnostné (intrapersonálne) kompetencie

*a) Elementárne základy sebauvedomenia*

*b) Elementárne základy angažovanosti*

1. Sociálne (interpersonálne) kompetencie
2. Komunikatívne kompetencie
3. Kognitívne kompetencie

*a) Elementárne základy riešenia problémov*

*b) Elementárne základy kritického myslenia*

*c) Elementárne základy tvorivého myslenia*

1. Učebné kompetencie
2. Informačné kompetencie

Vymedzenie kompetencií treba chápať relatívne, nakoľko **v predškolskom období ide o dosahovanie elementárnych základov kompetencií dieťaťa**.

**5 Dĺžka dochádzky a formy výchovy a vzdelávania**

Materská škola poskytuje celodenné vzdelávanie pre deti vo veku od 3 do 6 rokov, na žiadosť rodičov je možnosť aj poldenného pobytu v MŠ. Prevádzka MŠ je od 6.45 hod. – do 16:30 hod.

**Forma výchovy a vzdelávania**: celodenná

Výchova a vzdelávanie sa uskutočňuje počas celého pobytu dieťaťa v materskej škole. Vzdelávanie sa uskutočňuje formou edukačných aktivít navodených pedagógom. Je to cieľavedomá, systematická, zmysluplná a konkrétna výchovno-vzdelávacia činnosť, ktorá je organickou súčasťou denného poriadku. Pedagóg využíva situačné rozhodovanie- pohotovo reaguje na potreby a záujmy detí , ich rozdielnu rozvojovú úroveň a vyspelosť .Zároveň uplatňuje pedagogické zásady cieľavedomosti, názornosti, primeranosti a aktivity.

**5.1 Organizačné usporiadanie denných činnosti**

 **Denný poriadok** v jednotlivých triedach je uvoľnený a pružný, tak aby učiteľka mala možnosť reagovať na potreby a záujmy detí i rodičov. Poskytuje priestor na bezpečný, zmysluplný a aktívny pobyt detí v materskej škole. Je zostavený tak, aby zároveň rešpektoval požiadavky zdravej životosprávy detí, ich vývinové potreby a individuálne zvláštnosti. Materská škola umožňuje dĺžku denného pobytu dieťaťa podľa potrieb rodičov. Činnosti sú usporiadané tak, aby poskytovali deťom dostatok priestoru na hry a aktivity podľa výberu detí so striedaním pohybových a relaxačných aktivít, pobytu vonku a odpočinku. Súčasťou hier a hrových aktivít sú vopred plánované **edukačné aktivity** tak v dopoludňajších ako odpoludňajších hodinách. Edukačné aktivity sa realizujú aj 2-3 krát počas dňa, ako príťažlivú riadenú aktivitu s dobrovoľnou účasťou detí podľa záujmu. **Pohybové a relaxačné aktivity** patria k vopred plánovaným aktivitám, obsahujú zdravotné cviky, relaxačné a dychové cvičenia. Realizujú sa každodenne ,nie sú však fixované na presne vymedzený čas, možné je ich uskutočňovať v priebehu celého dňa v príhodnej chvíli, aj v menších skupinkách alebo individuálne .Nutné je dodržiavať psychohygienické zásady - vo vyvetranej miestnosti alebo vonku, zásadne nie hneď po jedle a v uvoľnenom odeve. **Pobyt vonku** obsahuje edukačné a pohybové aktivity , bohatý kontakt s prírodou, vychádzky a exkurzie. Realizuje sa denne, podľa počasia v dopoludňajšom i odpoludňajšom čase. Výnimkou, kedy sa neuskutočňuje, je mimoriadne nepriaznivé počasie – silný nárazový vietor, dážď a silný mráz/ nad mínus 10 stupňov C/. **Odpočinok** sa realizuje pravidelne v rozsahu 1 až 2 hodín v závislosti od veku a potrieb detí. Učiteľka nesmie deti nútiť spať ani vyvodzovať represívne opatrenia voči deťom, ktoré nespávajú. Čas pred spánkom je využívaný na navodenie intímnejšej citovej atmosféry najmä u mladších detí – pritúlenie, pohladenie pomaznanie- na rozprávku pred spaním a tichú relaxačnú – náladovú hudbu. Činnosti zabezpečujúce životosprávu sa realizujú v pevne stanovenom čase, s dodržaním 3 hodinového intervalu medzi podávaním jedla. Deti s sa stravujú v školskej jedálni v dvoch zmenách podľa organizačného poriadku .Tento čas je využívaný na výchovu k estetickému stolovaniu a správnym stravovacím návykom. Deti majú na základe zásad pitného režimu voľný prístup k nápojom po celý deň – v chladných mesiacoch ovocné a bylinkové čaje, v letných mesiacoch odstátu vodu a multivitamínové nápoje.

Všetky organizačné formy denného poriadku sú po pedagogicko-psychologickej stránke rovnocenné.

**6 Učebné osnovy**

***Ciele, ktoré sa plnia každodenne, priebežne počas celej dochádzky dieťaťa do materskej školy.***

***Sú to ciele zamerané na utváranie, rozvíjanie a upevňovanie:***

* kultúrnych, hygienických, stravovacích a spoločenských návykov detí
* zručností súvisiacich s osobnou hygienou a sebaobsluhou detí pri obliekaní a vyzliekaní
* zručnosti v rozvíjaní hier a hrových činností
* priateľských vzťahov detí v hrách a hrových činnostiach

***K takýmto cieľom patria špecifické ciele:***

* zvládnuť sebaobslužné činnosti ( obliekať sa, obúvať sa, umývať sa, čistiť si zuby)
* návyky správneho stolovania(jesť príborom, udržiavať čistotu pri jedle)
* predstaviť sa menom i priezviskom
* prechádzať bezpečne cez cestu pod vedením starších osôb
* pozdraviť, poďakovať a požiadať o pomoc
* rozhodovať sa pre určitú činnosť
* nadviazať neverbálny a verbálny kontakt s inými deťmi a dospelými
* predstaviť seba a svojho kamaráta
* pohybovať sa v rôznom prostredí ( sneh, ľad, voda ) bez strachu a zábran
* otužovať sa prostredníctvom vody, snehu, vetra, slnka
* citlivo vnímať krásu prírody, jej čaro a jedinečnosť
* prakticky uplatniť návyky starostlivosti o prírodu ( nezahadzovať odpadky, hrabať lístie )
* vnímať rôznorodosť hračiek a predmetov vo svojom okolí
* zapojiť sa aktívne do prípravy osláv sviatkov a spoločenských udalostí vrátane udržiavania ľudových tradícií
* prejavovať radosť z hry
* zapojiť sa do skupinovej hry a vedieť spolupracovať v nej
* chápať rôznorodosť hier
* začať, rozvíjať a dokončiť hru, uplatňovať tvorivosť v hre, plánovať, realizovať a hodnotiť hru

**6.1 Školský vzdelávací program**

 ***,, Chráňme si našu Zem ´´***

Učebné osnovy  tvoria II. časť školského vzdelávacieho programu „Chráňme si svoju Zem“.

Učebné osnovy sú vypracované v rozsahu mesiacov. Je na flexibilite učiteľky ako bude štandardy plniť a ako bude jednotlivé štandardy vyberať.

·

**September:**   ***Môj malý svet*** *(Kto som ja? Moji noví kamaráti. Nie sme tu*

 *sami. Bezpečne do školy)*

**Október:**   ***Poklady našej záhrady*** *(Ideme na hríby. Čo máš v tom košíčku.*

 *Čo nám dala naša Zem. Odleteli lastovičky.)*

**November:**  ***Keď padá lístie*** *(Nebíčko sa rozplakalo. Jesenné upratovanie.*

 *Poklady z lesa. Aha, detí...šarkan letí. Príroda sa chystá*

 *k spánku.)*

**December:**  ***Snehová vločka*** *(Mikuláš a jeho vianočný sen. Snehuliaci, tí sa*

 *majú. Dedušková rukavička).*

**Január:**   ***Pani zima*** *(Lekára sa nebojíme. Ako zvieratá zimujú. Spočítame*

 *všetko hneď. Zimné radovánky).*

**Február:**  ***Túlavý snehuliak*** *(Z rozprávky do rozprávky. Cesta okolo sveta.*

 *-2 týždne Fašiangy, turíce).*

**Marec:** ***Pohladilo slnko jarnú zem*** *(Dobré ráno príroda. Maľujem si*

 *vajíčko. Kuk za vrátka-sú tam zvieratka. Sivý mráčik, darebáčik.*

 *Ja som malý remeselník).*

**Apríl:**  ***Keď rozkvitne sad –na svete som rád*** *(Zvedavé mačiatko. Ako sa*

 *budí semienka. Hádaj, z čoho som? O dvanástich mesiačikoch.*

 *Môj priateľ les.)*

**Máj:**  ***Kytička pre mamičku*** *(Moja mama. Liečiť vie aj príroda. Lúčny*

 *koncert. Naša dedina.*

**Jún:** ***Holá, holá – leto volá*** *( Sviatok detí. Ukážeme, čo už vieme.*

 *Cestujeme na prázdniny. Rozlúčka s predškolákmi.)*

**7 Vyučovací jazyk**

 Vyučovacím jazykom je štátny jazyk Slovenskej republiky – slovenský jazyk. Na základe požiadavky rodičov budeme prihlásené deti vzdelávať v rámci záujmových krúžkov v anglickom jazyku.

**8 Spôsob, podmienky ukončovania výchovy a vzdelávania**

 **a vydávanie dokladu o získanom vzdelaní**

 Predprimárne vzdelanie získa dieťa absolvovaním posledného ročníka vzdelávacieho programu odboru vzdelávania v materskej škole. Dokladom o absolvovanom stupni vzdelania je osvedčenie o absolvovaní predprimárneho vzdelávania. V  materskej škole pripravujeme program na ,, rozlúčku s predškolákmi“, spojený s odovzdávaním osvedčenia o získaní predprimárneho vzdelávania a s upomienkovým  darčekom, ako spomienkou na našu materskú školu.

**9 Personálne zabezpečenie**

 ***„ Keď sa zjednotíme, to je začiatok;***

 ***Keď zostaneme spolu, to je už pokrok;***

 ***Keď spolu pracujeme, to je úspech!“***

 ***(Ford)***

 V materskej škole je 8 pedagogických zamestnancov. Pedagogický kolektív je stabilizovaný, učiteľky ktoré pracujú v tunajšej  materskej škole sú kvalifikované s dlhoročnou praxou. Všetky učiteľky sa zapájajú do vzdelávania, ktoré usporaduje MPC Žilina. V škole prebieha Interné metodické vzdelávanie pod vedením koordinátorky školského vzdelávacieho programu. Je nutné v ďalšom vzdelávaní zamerať pozornosť na informačno-komunikačné technológie a výučbu cudzích jazykov ktoré sa stávajú nutnosťou.

**10 Priestorové a materiálno-technické podmienky školy**

 Prízemie predškolského zariadenia tvorí vestibul, zborovňa, trieda so šatňou a príslušnými hygienickými priestormi pre deti a stabilnou spálňou, šatňa pre školníčku a upratovačku, jedáleň a kuchyňa s účelovými priestormi pre personál.

 Na poschodí je umiestnená trieda pre deti so stabilnou spálňou, šatňa a príslušné hygienické priestory. V zadnej časti poschodia je umiestnená riaditeľňa, kabinet s pomôckami, kabinet s telovýchovným náradím, v strede je dlhá chodba so schodišťom.

 V nadstavbe sú dve triedy pre deti kde sa rozkladajú lehátka, šatňa a hygienické priestory.

Všetky triedy sú vybavené nábytkom, hračkami a učebnými pomôckami. Sociálne zariadenia sú po celkovej rekonštrukcii. Z časti pôvodnej veľkej jedálne bola vybudovaná kancelária pre ekonómku, v druhej časti sa deti stravujú vo dvoch zmenách. V šatni pred každou triedou sú nástenky, kde sa deti prezentujú svojimi prácami. Nástenka pre rodičov je vo vestibule budovy. Vybavenie kabinetov učebnými pomôckami je dostačujúce, aj keď mnohé pochádzajú ešte z prvotného vybavenia školy. Je nutné ich pravidelne dopĺňať, obnovovať a modernizovať. Pre využívanie IKT nám chýba softvérové vybavenie do tried pre deti a vhodné výukové programy.

Škola má k dispozícií školskú záhradu, pre pobyt deti vonku. V dôsledku rekonštrukcie budovy bol pozemok značne poškodený, preto je potrebné celú plochu obnoviť a vybaviť novým hracím zariadením a pieskoviskom.

**11 Podmienky na zaistenie bezpečnosti a ochrany zdravia**

 **detí a ich ochrany pred sociálno-patologickými**

 **javmi, diskrimináciou alebo násilím**

 Materská škola je pri výchove a vzdelávaní a pri činnostiach súvisiacich s výchovou a vzdelávaním povinná:

1. Prihliadať na základné fyziologické potreby detí.
2. Vytvárať podmienky pre zdravý vývin detí a na predchádzanie sociálno-patologických javov.
3. Poskytnúť nevyhnutné informácie na zaistenie bezpečnosti a ochrany zdravia detí.
4. Viesť evidenciu školských úrazov, ku ktorým došlo počas výchovno-vzdelávacej činnosti a pri činnostiach organizovaných školou. Pri vzniku školského úrazu vyhotoví záznam o školskom úraze. Pri úraze zabezpečí učiteľka 1. pomoc a lekárske ošetrenie. O úraze a uskutočnených opatreniach neodkladne informuje zákonného zástupcu dieťaťa.
5. Podľa § 24 ods.6 zákona č.355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov **môže byť v MŠ umiestnené len dieťa, ktoré:**
* je spôsobilé na pobyt v kolektíve,
* neprejavuje príznaky prenosného ochorenia,
* nemá nariadené karanténne opatrenie.

Potvrdenie o zdravotnej spôsobilosti, vydá zákonnému zástupcovi dieťaťa všeobecný lekár pre deti a dorast, zákonný zástupca ho predloží pred prvým nástupom dieťaťa do MŠ.

Skutočnosti uvedené v predchádzajúcich bodoch potvrdzuje písomným vyhlásením zákonný zástupca dieťaťa. Vyhlásenie nesmie byť staršie ako jeden deň. Vyhlásenie predkladá zákonný zástupca dieťaťa pred prvým vstupom dieťaťa do MŠ a po neprítomnosti dieťaťa v MŠ dlhšej ako päť dní.

1. Ak dieťa počas dňa ochorie, učiteľka zabezpečí jeho izoláciu od ostatných detí a informuje zákonného zástupcu, resp. splnomocnenú osobu.
2. Prevencia pri výskytu zavšivavenia: - hromadný výskyt pedikulózy hlási riaditeľka MŠ na odbor epidemiológie Regionálneho úradu verejného zdravotníctva.

 Opatrenia v kolektíve:

* Učiteľky na triede 1 x týždenne prezerajú deťom hlavy
* Každé dieťa má svoj vlastný uterák a hrebeň
* Upozorní a poučí rodiča aké opatrenia má zaviesť v rodine

Ak sa do 21 dní od prvého výskytu vši v kolektíve neobjavia, ohnisko možno považovať za skončené.

Ak sa v priebehu 21 dní objavia vši aj u ďalších detí v kolektíve, vykonajú sa represívne opatrenia ako pri hromadnom výskyte.

Pri hromadnom výskyte triedny učiteľ čo najskôr ( do 48 hod.) zvolá rodičovské združenie, kde si rodičia spoločne s pedag. zamestnancami určia presný termín, kedy sa vykoná dezinfekcia

1. Na vychádzke nemôže mať pedagogický zamestnanec viac ako 21 detí od štyroch do piatich rokov alebo 22 detí starších ako päť rokov. Pri vyššom počte detí alebo pri činnostiach, ktoré si vyžadujú zvýšený dozor, riaditeľka zabezpečí ďalšieho zamestnanca MŠ, ktorý pod vedením učiteľky dbá na bezpečnosť detí. S triedou s deťmi mladšími ako tri roky, s deťmi vo veku od troch do štyroch rokov a s deťmi so zdravotným znevýhodnením sa uskutočňuje vychádzka detí vždy za prítomnosti dvoch zamestnancov.
2. Za bezpečnosť detí počas krúžkovej činnosti zodpovedajú učiteľky a lektorka anglického jazyka.
3. Elektrické spotrebiče, vypínače, zásuvky a elektrické vedenie musí byť zabezpečené proti možnosti použitia deťmi.

**12 Vnútorný systém kontroly a hodnotenia detí**

* Priebežne – formou komunikatívnych kruhov
* Diagnostika výslovnosti
* Dotazník pre rodičov
* Pracovné listy
* Pracovné zošity
* Sebahodnotenie
* Portfólia
* Pozorovacie hárky

**12.1 Vnútorný systém kontroly a hodnotenia**

 **zamestnancov školy**

 Cieľom ovplyvňovania motivácie a stimulácie zamestnancov je snaha o zvyšovanie výkonnosti, pracovného úsilia, pracovnej spokojnosti a identifikácie zamestnancov so školou  ako aj pozdvihnutie kultúry našej materskej školy.

 Motivačný proces sa vyznačuje vysokou mierou individuality a preto riadenie tohto procesu v práci vyžaduje poznanie jednotlivcov a analyzovanie ich potrieb, hodnôt, postojov, preferencií a pod.

Hodnotenie zamestnancov je proces, pomocou ktorého materská škola posudzuje pracovnú spôsobilosť, plnenie úloh a požiadaviek, ktoré sú na zamestnanca kladené a hodnotí prácu, ktorú zamestnanec vykonal. Cieľom hodnotenia zamestnanca je vytvorenie komplexného obrazu o výsledkoch jeho doterajšej práce, ale aj o práci vedúceho. Ukazuje ako pracuje hodnotený zamestnanec, v akých pracovných podmienkach, v čom spočívajú jeho obmedzenia, v čom sú jeho najväčšie prednosti, ale upozorňuje aj na chyby, ktoré sa vyskytujú v práci. Hodnotiaci rozhovor dáva možnosť vďaka naplánovaniu konkrétnych rozvojových aktivít k podporeniu profesijného rastu. Zamestnancom musí byť jasné, aká je ich zodpovednosť za výsledky práce školy ako takej ( či už vo výchovno-vzdelávacej práci, hygiene a poriadku, kvality stravovania atd.) finančné (tzn. súvisiace s rozpočtom) a technické (tzn. starostlivosť o zariadenie, didaktické pomôcky atd.).Zmyslom hodnotenia je zrevidovanie pracovných výsledkov zamestnanca v priebehu celého roka. Pri rozhodovaní sa o hodnotení pracovných výsledkov na konci roka sa nemožno spoliehať iba na svoju pamäť. Ak by tak vedúci zamestnanec postupoval, potom by sa pri záverečnom hodnotení opieral viac menej len o najnovšie aktuálne výsledky/udalosti, ktoré si pamätá, a to by nemuselo byť voči zamestnancom spravodlivé. V tejto súvislosti je užitočné robiť si poznámky v pravidelných intervaloch počas celého roka, ako aj urobiť si poznámku, keď chváli alebo kritizuje konkrétne body práce. Taktiež by si mohli zosumarizovať všetky kľúčové úlohy, ktoré jednotlivé úseky za uplynulé obdobie realizovali a zamyslieť sa, ktorí zamestnanci majú na tom a akú zásluhu. V ďalšom období, po zrealizovaní prvého nultého hodnotenia zamestnancov a zadefinovaní si cieľov a úloh pre všetkých zamestnancov bude nadriadený priebežne hodnotiť a diskutovať spolu so zamestnancom o jeho pracovných výsledkoch. Bude porovnávať jeho výsledky s pracovným plánom, vrátane cieľov, na ktorých sa spolu dohodli. Ak nebude spokojný s niektorým aspektom jeho práce povie mu to, podľa možnosti, okamžite, vhodným spôsobom a vo vhodnom prostredí. Nečakať až do polročného priebežného pohovoru alebo ďalšieho výročného hodnotiaceho pohovoru v závere roka. To zaistí, že zamestnanec bude mať možnosť zlepšiť svoje pracovné výsledky v priebehu roka a teda nebude na konci roka prekvapený/zaskočený zlým hodnotením pri záverečnom hodnotení.

 **Hodnotenie spôsobilostí**

 Okrem hodnotenia toho, **ČO** sa dosiahlo – vyjadrením toho, či bol splnený každý cieľ, musíme popísať, **AKO** sa vykonala práca – vyjadrením toho, aké vedomosti, zručnosti a správanie sa využili a ako bol zamestnanec efektívny pri ich využívaní. Vedomosti, zručnosti a správanie sa často uvádzajú ako kompetencie/spôsobilosti, pretože popisujú, ako kompetentne je zamestnanec schopný pracovať. Nadriadený a zamestnanec by sa mali dohodnúť na kľúčových kompetenciách/spôsobilostiach, ktoré sa vzťahujú na hlavné úlohy zamestnanca. Hodnotiaca správa by mala pri každej spôsobilosti súhrnným spôsobom uvádzať, ako efektívny bol zamestnanec a ktoré špecifické oblasti je potrebné ďalej rozvíjať.

 **Kritériá hodnotenia pedagogických zamestnancov:**

**Odbornosť:**

* komplexné znalosti výchovno-vzdelávacieho programu a metodík , výchovno-vzdelávacích postupov
* flexibilne reaguje na vzniknuté zmeny
* identifikuje kľúčové potreby v oblasti svojho odborného rozvoja
* aktívne zabezpečuje svoj odborný rast
* podieľa sa na vytváraní strategických cieľov
* presadzuje aktívny prístup k riešeniu problémov
* súvisle ovláda odbornú problematiku v rámci svojej kompetencie
* pedagogická profesionalita a pedagogický takt

**Orientácia na dieťa:**

* pri riešení úloh zohľadňuje prospech dieťaťa
* prispôsobuje sa potrebám dieťaťa, jeho individuálnym osobitostiam
* vyjadruje sa o deťoch pozitívne,
* rešpektuje náladu a psychickú nepohodu dieťaťa, jeho pracovné tempo
* komplexne rieši problémy v svojej triede
* uskutočňuje bezproblémovú a ústretovú komunikáciu s rodičmi, zamestnancami
* vytvára jasné a zrozumiteľné pravidlá

**Schopnosť pracovať pod záťažou:**

* dosahuje výsledky a kvalitu i v záťaži
* kooperuje a komunikuje napriek záťaži
* je operatívny, vytvára pocit spolupatričnosti a priateľstva
* buduje tím

**Kooperácia a spolupráca:**

* spolupracuje s ostatnými úsekmi a organizáciami na podporu výchovno- vzdelávacej činnosti
* rieši problémy a úlohy s kompetentnými
* aktívne pristupuje k problémom a úlohám ostatných úsekov
* prenáša informácie zo svojho úseku k ostatným
* spolupracuje s kolegyňou na triede,
* spolupracuje s rodičmi, vytvára dôveryhodný partnerský vzťah
* rešpektuje súkromie, dôvernosť informácií
* konzultuje vzniknuté problémy s rodičom, odborníkom, spoločne hľadá riešenie
* buduje dobré vzťahy s okolím , so zriaďovateľom
* pri riešení úloh alebo problémov spolupracuje aj s inými
* vie posúdiť, koho osloviť pri riešení úloh alebo problémov
* dokáže zabezpečiť koordinovanie úloh s inými úsekmi, rodičmi atd.
* je ochotný  poradiť, odovzdať získané informácie
* tolerancia, ohľaduplnosť, otvorenosť voči rodičom, ostatným zamestnancom

**Osobné nasadenie:**

* je pozitívnym príkladom pre ostatných
* aktívne predkladá návrhy
* pohotovo rieši vzniknuté problémy
* predkladá nové a netradičné riešenia
* dokáže pozitívne strhnúť ostatných zamestnancov
* reprezentácia na verejnosti

**Dosahovanie výsledkov:**

* transformuje ciele a úlohy MŠ na prácu vo svojej triede
* flexibilne si stanovuje ciele, reaguje na zmeny
* plní aj neplánované úlohy
* identifikuje priority
* dosahuje vytýčené ciele
* pripravenosť detí na vstup do ZŠ
* získavanie ocenení v súťažiach / výtvarné, kultúrne, športové/

**Ochota preberať zodpovednosť:**

* vie obhájiť svoje rozhodnutia a niesť ich dôsledky
* schopnosť prijať a realizovať aj nepopulárne rozhodnutia
* ochotné zastupovanie kolegýň

**13 Požiadavky na kontinuálne vzdelávanie pedagogických**

 **a odborných zamestnancov**

Problematika kontinuálneho vzdelávania pedagogických a odborných zamestnancov je podrobne rozpracovaná v ročnom pláne ďalšieho vzdelávania pedagogických zamestnancov, ktorý je súčasťou ( tvorí prílohu plánu práce školy )

Ďalšie vzdelávanie pedagogických zamestnancov má veľký vplyv na celkovú úroveň kvality výchovno-vzdelávacej činnosti.

Máme vypracovaný svoj systém ďalšieho vzdelávania a každý rok ho budeme aktualizovať.

Tento systém bude mať ciele zamerané na nasledovne oblasti:

* uvádzanie začínajúcich učiteľov do pedagogickej praxe
* obnovovanie a zdokonaľovanie profesijných kompetencií učiteľov
* sprostredkovanie najnovších poznatkov z didaktiky, pedagogiky
* prípravu pedagogických zamestnancov na prácu s výpočtovou technikou, multimediálnou technikou a pod.
* zhromažďovanie a rozširovanie progresívnych skúseností z pedagogickej praxe, podnecovanie a rozvíjanie tvorivosti pedagogických zamestnancov
* sprostredkovanie aktuálnych odborných a metodických informácií prostredníctvom efektívneho informačného systému

**14 Spolupráca s rodičmi a inými subjektmi**

 Materská škola dlhodobo využíva spoluprácu s rôznymi organizáciami na podporu a skvalitnenie rozvoja výchovno-vzdelávacej činnosti a obohatenie života detí v materskej škole:

1. Spolupráca so **Základnou školou vo Svrčinovci** je zameraná na skvalitnenie prechodu a pripravenosti detí na vstup do základnej školy. Vzájomné návštevy a spoločná pedagogická porada s učiteľkami prvých tried sa nám osvedčili v dlhoročnej praxi.
2. Spolupráca s **ambulanciou klinickej logopédky** Mgr. Kristíny Sýkorovej je zameraná na poskytovanie konzultácií a metodickej pomoci pri problémoch s rozvojom komunikačných zručností zverených detí.
3. Spolupráca s pedagogicko – psychologickou poradňou v Čadci dlhodobo poskytuje metodickú a diagnostickú pomoc pri práci s deťmi so špeciálnymi výchovno-vzdelávacími potrebami.
4. Úzka spolupráca so združením rodičov sa odzrkadľuje v každodennom živote materskej školy. Rada rodičov sa stretáva raz za štvrťrok, alebo podľa potreby. Vypomáhajú MŠ tak materiálne ako aj finančne a brigádami, podľa potreby sa zúčastňujú na výchovno-vzdelávacom procese.

**Tento ŠkVP je otvorený materiál, ktorý sa bude priebežne dopĺňať, opravovať, vyhodnocovať v súlade s platnou legislatívou a jej zmenami a aktuálnymi potrebami MŠ, požiadavkami rodičov a zriaďovateľa.**